
RAPORT PRIVIND SITUAŢIA HIDROMETEOROLOGICĂ

ŞI A CALITAŢII MEDIULUI

în intervalul 14.10.2026, ora 08.00 – 15.10.2026, ora 08.00
I.
SITUAŢIA HIDROMETEOROLOGICĂ
1. Situaţia și prognoza hidrologică pe râurile interioare și Dunăre, din 15.10.2026, ora 08.00

RÂURI: 

Debitele au fost, în general, în scădere, exceptând râurile din bazinele hidrografice ale Crasnei, Barcăului, Crișurilor, Bârzavei, Moraviței, Carașului, Nerei, Cernei, bazinul mijlociu și inferior al Jiului, bazinele inferioare ale Argeșului, Ialomiței și pe cele din Dobrogea, unde au fost relativ staționare.

Pe cursurile inferioare ale Someșului, Buzăului, Putnei, Trotușului și cursul superior al Prutului, debitele au fost în creștere ca urmare a propagării.

Debitele se situează sub mediile multianuale lunare, cu valori cuprinse între 30–90% din acestea, mai mari (în jurul și peste mediile lunare) pe râurile din bazinele hidrologice: Moldova, bazinul superior al Buzăului și mai mici (sub 30 %) pe râurile din bazinele: Crasna, Barcău, Crișuri, Timiș, Bârzava, Moravița, Caraș, Nera, Cerna, Vedea, Jijia, bazinul mijlociu și inferior al Jiului și pe cele din Dobrogea.

Nivelurile pe râuri la stațiile hidrometrice se situează sub COTELE DE ATENȚIE.
Debitele vor fi, în general, în scădere, exceptând râurile din bazinele hidrografice: Crasna, Barcău, Crișuri, Bega, Timiș, Bârzava, Caraș, Nera, Cerna, Jiu și pe cele din Dobrogea, unde vor fi relativ staționare.

Sunt posibile creșteri mai importante de niveluri și debite, pe unele râuri din zonele de deal și munte, mai ales pe cele din nordul și centrul țării, ca urmare a precipitațiilor prognozate și propagării.

Nivelurile pe râuri la stațiile hidrometrice se vor situa sub COTELE DE ATENȚIE.

DUNARE:
Debitul la intrarea în țară (secțiunea Baziaș) în intervalul 14 – 15.10.2026 a fost staționar, având valoarea de 1200 m3/s, sub media multianuală a lunii octombrie (3900 m3/s). 

În aval de Porțile de Fier debitele au fost în creștere ușoară pe sectorul Gruia – Calafat, în scădere pe sectorul Bechet – Oltenița și la Cernavodă și relativ staționare la Călărași și pe sectorul Hârșova – Tulcea.

Debitul la intrarea în țară (secțiunea Baziaș) va fi în creștere ușoară (1250 m3/s).

În aval de Porțile de Fier debitele vor fi în creștere ușoară pe sectorul Gruia – Bechet, staționare pe sectoarele Corabia – Tr. Măgurele și Hârșova – Tulcea și în scădere pe sectorul Zimnicea – Cernavodă.
2. Situaţia meteorologică în intervalul 14.10.2026, ora 08.00 – 15.10.2026, ora 08.00

A.N.M. a emis o INFORMARE Meteorologică / ATENŢIONARE Meteorologică, cod galben: 

INFORMARE Meteorologică - valabilă în intervalul 14.10.2026, ora 10.00 – 16.10.2026, ora 18.00, vizând intensificări ale vântului, precipitații mixte la altitudini mai mari de 1500 m, conform căreia: Temporar vor fi intensificări ale vântului miercuri (14 octombrie) în Dobrogea, jumătatea de sud a Moldovei, estul Munteniei și izolat în sudul Banatului cu viteze la rafală în general de 45...55 km/h, iar joi și vineri (15 și 16 octombrie) local în Moldova, Dobrogea și estul Munteniei și izolat în restul teritoriului (viteze de până la 40...50 km/h).

În zona montană înaltă, în special a Carpaților  Meridionali și a Carpaților de Curbură, vor fi rafale de 60...80 km/h.

La altitudini mari, în general de peste 1500 m, vor fi precipitații sub formă de lapoviță și ninsoare și cu precădere în Carpații Meridionali și Orientali, pe tot intervalul se va depune strat de zăpadă în general de 5...15 cm.

Notă: Vremea se va menține rece pentru această perioadă.

ATENŢIONARE Meteorologică, cod galben - valabilă în intervalul 14.10.2026, ora 10.00 – 14.10.2026, ora 18.00, vizând intensificări ale vântului, în sudul Moldovei, estul Munteniei și Dobrogea, conform căreia: În intervalul menționat, în sudul Moldovei, estul Munteniei și Dobrogea vântul va avea intensificări cu viteze de 50...70 km/h.

Aceaste mesaje meteorologice au fost transmise de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comite Judeţene pentru Situaţii de Urgenţă: 

· - toate PREFECTURILE JUDEŢELOR ŢĂRII – INFORMARE Meteorologică

· - BRĂILA, BUZĂU, CĂLARAŞI, CONSTANŢA, GALAŢI, IALOMIŢA, TULCEA şi VRANCEA – ATENŢIONARE Meteorologică, cod Galben

În ţara, valorile termice diurne au crescut în sudul și parțial în centrul teritoriului și în rest au fost comparabile cu cele din intervalul precedent. Cerul a avut înnorări temporare și în a doua parte a nopții izolat a plouat slab în Maramureș, nordul Moldovei și al Transilvaniei. Vântul a suflat slab și moderat, cu intensificări temporare în zona montană înaltă, în Dobrogea, estul Munteniei și în sudul Moldovei cu viteze în general de 45...65 km/h. S-a menținut strat de zăpadă de 10 cm la Vf. Omu. Temperaturile maxime s-au încadrat între 8 grade la Bârnova și 20 de grade la Drobeta-Turnu Severin, iar la ora 6 se înregistrau valori termice cuprinse între -4 grade la Întorsura Buzăului și 10 grade la Jimbolia și Constanța-dig. Dimineața și noaptea pe alocuri s-a format ceață, iar îndeosebi în depresiunile din estul Transilvaniei a fost brumă.
Observație: au fost emise 3 atenționări cod galben pentru fenomene meteorologice periculoase imediate.
La Bucureşti, valorile termice diurne au crescut ușor, astfel că vremea a devenit normală termic pentru această dată. Cerul a avut înnorări la începutul zilei, apoi a devenit variabil, iar vântul a suflat slab până la moderat. Temperatura maximă a fost de 18 grade, iar la ora 6 se înregistrau 2 grade la Băneasa, 4 grade la Afumați și 5 grade la Filaret. Noaptea în unele cartiere s-a format ceață.
3. Prognoza meteorologică în intervalul 15.10.2026, ora 08.00 – 16.10.2026, ora 08.00

În ţara, cerul va avea înnorări temporare și va ploua în Maramureș și Transilvania, local în Crișana, Moldova și Muntenia și izolat în celelalte regiuni. La munte, cu precădere la altitudini de peste 1500 m, vor fi precipitații sub formă de lapoviță și ninsoare și se va depune strat de zăpadă în general de 5...10 cm. Pe spații mici cantitățile de apă vor depăși 10 l/mp. Vântul va sufla slab și moderat, local și temporar cu intensificări în Moldova, Dobrogea și estul Munteniei și izolat în rest, cu viteze de până la 40...50 km/h, iar în zona montană înaltă, în special a Carpaților Meridionali și de Curbură, vor fi rafale de 60...80 km/h. Temperaturile maxime se vor situa între 9 grade în estul Transilvaniei și 19 grade în vestul Olteniei, iar cele minime vor fi cuprinse între -1 și 9 grade, cu cele mai mari valori pe litoral. Dimineața și noaptea pe alocuri va fi ceață și cu totul izolat brumă.
La Bucureşti, Cerul va fi temporar noros și trecător va ploua slab (în jur de 1 l/mp), cu precădere noaptea. Vântul va sufla slab până la moderat. Valorile termice vor fi apropiate de normalul climatologic al datei, astfel că maxima va fi de 16...18 grade, iar minima de 5...7 grade. Dimineața și noaptea vor fi condiții de ceață.
II.
CALITATEA APELOR
2.1. Pe fluviul Dunarea

Nu au fost semnalate evenimente deosebite.

2.2. Pe râurile interioare

Nu au fost semnalate evenimente deosebite.

2.3. Pe Marea Neagra

Administraţia Bazinală de Apă Dobrogea Litoral Constanța informează în data de 15.10.2026, că pe plaja din Municipiul Constanța-zona faleza nord, județul Constanța, a fost observat un delfin eșuat.
III.
CALITATEA MEDIULUI

3.1. În domeniul aerului
Agenţia Naţională pentru Protecţia Mediului informează că din rezultatele analizelor efectuate în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon) și ale valorii limită zilnice pentru PM10 (pulberi în suspensie cu diametrul < 10 microni) (50 µg/mc).

3.2. În domeniul solului şi vegetaţiei

Garda Forestieră Timișoara revine cu informații despre incendiul izbucnit în data de 17.09.2026, la ora 17.01, în zona localității Băile Herculane, pe raza Ocolului Silvic Băile Herculane, U.P. Domogled, jud. Caraș-Severin (cauza-reaprindere). Suprafața afectată până la data de 14.10.2026, este de 1207,59 ha de litieră și coronament, personalul silvic și pompierii militari intervin în continuare pentru stingere asistați de 37 elicoptere Black Hawk, care au efectuat 925 de aruncări de apă.

Garda Forestieră Timișoara revine cu informații despre incendiul izbucnit în data de 16.09.2026, la ora 21.00, în zona localității Topleț, pe raza Ocolului Silvic Băile Herculane, U.P. Sarcastita, jud. Caraș-Severin (cauza-propagarea focului folosit la curățarea vegetației). Suprafața afectată până la data de 14.10.2026 este de 993,71 ha de litieră, personalul silvic și pompierii militari intervin în continuare pentru stingere. 

Se va reveni cu informații.

3.3. În domeniul supravegherii radioactivităţii mediului

Menţionăm că, pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul de timp menţionat şi nu s-au semnalat evenimente deosebite.Parametrii constataţi la staţiile de pe teritoriul României s-au situat în limitele fondului natural.

3.4. În municipiul Bucureşti

În ultimele 24 de ore, sistemul de monitorizare a calităţii aerului în Municipiul Bucureşti nu a semnalat depăşiri ale pragurilor de informare şi alertă.

